Asztali kiadványszerkesztés

Az asztali kiadványszerkesztés (angol nyelvű szakkifejezéssel desktop publishing vagy rövidítve DTP) a nyomdai minőségű kiadványok személyi számítógéppel való előállítását, illetve az ehhez szükséges hardver- és szoftvereszközök összességét jelenti.

Több nyomdai szakember (szedő, mettőr, fényképész, retusőr és montírozó) munkáját többnyire egyetlen felhasználó végzi, ezért csak a megfelelő felkészültségű szakember képes valóban nyomdai minőségű kiadványokat előállítani.

Története 

 1985 Az Adobe Systems bemutatja a PostScript lapleíró nyelvet és a méretezhető Type 1-es betűkészletét
 1985 Az Apple piacra dobja a PostScript nyelvet használó Laserwriter nyomtatóját és a grafikus felületet biztosító számítógépére elkészül az Aldus Pagemaker kiadványszerkesztő program
 1986 Az IBM PC-khez megjelenik a Ventura Publisher kiadványszerkesztő program
 1987 Megjelenik az Aldus Pagemaker Microsoft Windows 2.0 alatt futó változata
 1987 Az Apple Macintosh rendszerre megjelenik az ipari szabvánnyá vált QuarkXpress. Moduláris felépítésű, úgynevezett XTension-ökkel igény szerint bővíthető, könnyen tanulható, gyors, kis méretű szoftver. Az Xtension-ök drágák, az alapszoftver még 10 év múlva sem rendelkezik táblázatszerkesztővel, automatikus tartalomjegyzék- vagy mutatógenerálással, a program mégis szinte egyeduralkodó lesz a piacon
 1990 Egy újabb „legenda” indul hódító útjára: az Apple rendszerére elkészül az Adobe Photoshop
 1990 A QuarkXpressnek megjelenik a windowsos változata
 1993 Az Adobe Photoshopot is használhatják Windows-rendszeren
 1993 A Ventura Publisher Corel Ventura néven jelenik meg
 1993 Az Adobe Systems bemutatja a PDF formátumot
 1994 Bemutatják a TeX-re épített LaTeX2ε dokumentumleíró nyelvet. Az új verzió nagy tudása, könnyen tanulhatósága miatt igen gyorsan népszerűvé válik
 1994 Az első DTP-program Adobe Pagemaker-ként születik újjá
 1999 Az Adobe bemutatja a InDesign kiadványszerkesztő programját, a QuarkXpress első „trónrengetőjét”
 2003 Megjelenik az első nyílt forráskódú WYSIWYG kiadványszerkesztő program, a Scribus

PDF 
1993-as bemutatása óta a portable document format – hordozható dokumentum formátum – ipari szabvánnyá vált mint az asztali kiadványszerkesztés „végterméke”. Egy olyan dokumentumformátum, amely a képeket és szövegeket egyetlen fájlban tárolva képes az eredeti elrendezés (layout) megőrzésére, valamint képes a nagy felbontású képeket és a betűtípusokat is magában foglalni, ezért alkalmas későbbi digitális vagy akár ofszetfeldolgozásra is.

További előnye, hogy szinte bármilyen platformon azonos layoutban megjeleníthető, legyen szó egy PC-ről vagy akár egy okos mobil eszközről.

2001-től ISO-szabvány létezik a PDF formátumra.

DTP-szoftverek 

 Ingyenes programok
 Passepartout
 Scribus
 TeX, LaTeX, MaTeX, LyX
 Troff
 Ingyenes képszerkesztő programok
 GIMP
 Inkscape
 sK1, Uniconvertor
 Kereskedelmi programok
 Adobe FrameMaker
 Adobe InDesign
 Adobe PageMaker
 Apple Pages
 Corel Ventura
 Microsoft Publisher
 QuarkXPress
Affinity Publisher
 Kereskedelmi képszerkesztő program
 Adobe Photoshop
 Corel Draw
 Macromedia Freehand, Adobe Freehand
 Adobe Illustrator
Affinity Photo
Affinity Designer

Könyvek 
 Énekes Ferenc: Kiadványszerkesztés 1–4. kötet (Novella, 2000, 2001, 2002, 2004)
 Kenczler Mihály: Képszerkesztés haladóknak (Pult, 2005)
 Pétery Kristóf:  (Mercator Stúdió, 1999)
 Pétery Kristóf: Microsoft Office Publisher 2007 - Alapok (Mercator Stúdió, 2007)
 Pétery Kristóf: Microsoft Office Publisher 2007 - Szövegkeretek (Mercator Stúdió, 2007)
 Pétery Kristóf: Asztali kiadványszerkesztés (Lsi Omak Alapítvány, 2001)
 Pere László: Bevezetés a LATEX használatába (Pécs, 2002)
 Szabó László: Tipográfiai Kalauz (Alexandra, 2002)
 Virágvölgyi Péter: A tipográfia mestersége számítógéppel (Osiris, 2004)

További információk 
 A magyar irodalom filológiája 
 A leghasznosabb hazai és külföldi oldalak gyűjteménye DTP témában
 Segítség nyomdaipari anyagleadáshoz
 DTP oktatás

Informatika
Tipográfia